[{"text_idx": "#000001", "text": "En la arkiva retejo de La Ondo de Esperanto / Sezonoj aperis la demonstra versio (demoversio) de la printempa (lau\u0306 la nord-hemisfera vidpunkto) eldono de la almanako La Ondo de Esperanto. La 47-pag\u0302a demoversio enhavas kelkajn plenajn tekstojn kaj plurajn tekstokomencojn de la 122-pag\u0302a 307a numero de La Ondo, publikigita fine de marto 2021. La demoversio estas libere els\u0302utebla c\u0302e La pli fruaj demoversioj estas els\u0302uteblaj en nia arkiva retejo.\nLa Ondo de Esperanto nun aperas dumaniere: unue, kiel c\u0302iutage aktualigata novaj\u0302retejo; due, kiel ampleksa trimonata almanako en kiu estas publikigataj la plej gravaj tekstoj el la retejo kaj ankau\u0306 artikoloj, eseoj kaj beletraj\u0302oj, verkitaj speciale por la almanako. Nia novaj\u0302retejo estas senpage legebla de c\u0302iu deziranto. G\u0302i ekzistas danke al la donacoj kaj abonoj, kiujn ricevas la almanako La Ondo de Esperanto, kiun povas legi nur la abonantoj. La Ondo de Esperanto jam estas abonebla por 2021. La abontarifo restis la sama, kiel en 2020."}]